Казанга Башкорт дәүләт драма театры килә

	3 апрельдә 19.00 Казанда "Шәүрәкәй" спектакле белән М.Гафури исемендәге Башкорт дәүләт драма театры гастрольләре ачыла. Гастрольләр Г.Камал исемендәге Татар дәүләт Академия театры сәхнәсендә 3-8 апрельдә үтә. 	 М.Гафури театры гастрольләре афишасында соңгы сезон премьералары - Казан тамашачысына әлегә таныш булмаган яңа, кызыклы спектакльләр тәкъдим ителә. «Гафу ит мине!» мелодрамасы (4 апрель) –хатын-кыз язмышы хакында. Ул гомер уртасында, кинәт кенә, ишегенең бары бер кеше – сөеклесе өчен генә ачык булганлыгын аңлый... Т.Гариповның “Мактымсылу, Әбләй һәм Кара юрга” музыкаль спектакле тамашачы мәхәббәтен генә яулап калмыйча, Башкортостан Республикасы Президенты грантына да лаек булды. Әлеге спектакль белән театр 8 апрельдә Казан гастрольләрен яба. Ике спектакльнең дә режиссеры – театрның сәнгать җитәкчесе Олег Ханов.  

Камал театры

	№   |  	


